Du vil som udgangspunkt få udbetalt det samme i barselsdagpenge, som du ville kunne have modtaget i dagpenge fra FTFa. Det er dog Udbetaling Danmark, der træffer afgørelse om størrelsen på barselsdagpenge. Vær opmærksom på, at barselsdagpengene bliver udbetalt i perioder på 4 eller 5 uger, mens dagpenge fra FTFa bliver udbetalt ud fra et fast antal timer pr. måned. Det betyder, at udbetalingerne pr. måned ikke er ens. Forældre har som hovedregel samlet set ret til 52 uger med barselsdagpenge. Kontakt Udbetaling Danmark for at høre mere om barsel - www.borger.dk/barselsdagpenge eller ring 70 12 80 64.